Giuseppe Meazza. Giuseppe Meazza (1910-yil 23-avgust – 1979-yil 21-avgust) italiyalik futbol murabbiy va professional sobiq futbolchi. Faoliyati davomida asosan, 1930-yillarda Milanning „Inter“ klubida oʻynagan. Inter klubi safida 365 oʻyinda oʻtkazib 242 ta gol urgan. Milan jamoasidagi faoliyati davomida uch marta A Seriya, shuningdek, Italiya kubogini qoʻlga kiritgan. Xalqaro miqyosda u Italiya miliiy terma jamoasi tarkibida oʻynagan va ketma-ket ikki jahon chempionatida (1934, 1938) chempion boʻlgan. 1938-yilgi turnir yakunida esa musoboqaning eng yaxshi futbolchilari qatoriga kiritilgan. Meazza barcha davrlarning eng buyuk futbolchilaridan biri hisoblanadi. Juzeppe Prisko va Janni Brera uni barcha davrlarning eng buyuk futbolchisi deb bilishgan. Jovanni Ferrari, Gido Masetti va Eraldo Monzeglio bilan birgalikda ikki marta jahon chempionligini qoʻlga kiritgan toʻrt nafar italiyalik futbolchidan biridir. Nafaqaga chiqqanidan soʻng, u Italiya terma jamoasida 1952-yilgi yozgi Olimpiyada oʻyinlarida bosh murabbiyi boʻlib ishlagan. Murabbiylik faoliyati davomida bir qancha italyan klublari, Inter va Atalanta, shuningdek Pro Patria va Turkiyaning Beshiktosh klublarida ham murabbiylik qilgan. Texnik mahorati, gol urish samaradorligi va ijodkorlik qobiliyati tufayli Italiya matbuoti tez-tez unga nisbatan „il genio“ (daho) laqabini berishar edi. Mashhur hujumchi Meazza oʻz faoliyatida uch marta A Seriyaning eng yaxshi toʻpurari sovrinini qoʻlga kiritgan. Yutuqlar. Inter Milan Italiya Shaxsiy yutuqlar